ভারতের ঐতিহ্য ও সংস্কৃতি রক্ষায় মোদির অবদান গত ১১ বছরে

ওয়েব ডেস্ক: ২০১৪ থেকে ২০২৫। গত ১১ বছরে ভারতের ঐতিহ্য রক্ষা এবং ভারতের সংস্কৃতিকে বিশ্বমঞ্চে তুলে ধরতে একাধিক গুরুত্বপূর্ণ পদক্ষেপ নিয়েছে নরেন্দ্র মোদি সরকার (Modi Government)। প্রধানমন্ত্রীর জ্ঞান প্রতিফলিত হয়েছে তাঁর কাজেও। মোদির জাদুকাঠি গর্ব এনেছে ঐতিহ্যে। মোদির নেতৃত্বে, বিশ্ববাসী ভারতের জীবনযাত্রার প্রতি আরও বেশি আগ্রহ দেখাচ্ছে।

১৯৫০ সালের ১৭ সেপ্টেম্বর গুজরাটের মেহসানায় জন্ম নরেন্দ্র মোদির। ২০০১ সালের অক্টোবর থেকে এক যুগের বেশি তিনি ছিলেন গুজরাটের মুখ্যমন্ত্রী। ২০১৪ সালের ২৬ মে প্রথমবার প্রধানমন্ত্রী পদে শপথ নেন। তারপর কেটে গিয়েছে ১১ বছরের বেশি। প্রধানমন্ত্রী পদে ২ বার মেয়াদ পূর্ণ করে তৃতীয়বার শপথ নিয়েছেন গত বছর। বিশ্বে তাঁর জনপ্রিয়তা ক্রমশ বেড়েছে। ঐতিহ্যকে বজায় রেখে নতুনত্বের জোয়ার এনেছেন প্রধানমন্ত্রী নরেন্দ্র মোদি (Narendra Modi)। গত ১১ বছরে আন্তর্জাতিক মঞ্চে ভারতের স্থান মজবুত করতে নানা পদক্ষেপ করে চলেছেন তিনি। কী কী বিষয়ে ঐতিহ্যে গর্ব এনেছেন মোদি?

ঐতিহ্যে গর্ব, মোদির জাদুকাঠি

· ১২৭ বছর পর ভগবান বুদ্ধের পবিত্র পিপ্রাহওয়া ধ্বংসাবশেষ ভারতে ফিরিয়ে আনা এক মাইলফলক
· ২০২৫ সালে ইউনেস্কোয় ভারতের ৪৪তম বিশ্ব ঐতিহ্যবাহী স্থান হিসেবে যুক্ত হয়েছে মারাঠা মিলিটারি ল্যান্ডস্কেপ
· পুরাকীর্তি – ২০১৪ সাল থেকে, ৬৪২টি পুরাকীর্তি ভারতে ফিরিয়ে আনা হয়েছে, যার মধ্যে ৫৭৮টি আনা হয়েছে শুধু আমেরিকা থেকে
· জাতীয় স্মৃতিসৌধ ও পুরাকীর্তি মিশনের অধীনে ASI ১.১৮ লক্ষ পুরাকীর্তি এবং শিল্পকর্ম ডিজিটালভাবে নথিভুক্ত হয়েছে
· মহাকুম্ভ ২০২৫, সর্বকালের সবচেয়ে বড় আধ্যাত্মিক অনুষ্ঠানগুলির মধ্যে একটি। এক মাসে ৬৬ কোটিরও বেশি ভক্তের সমাগম হয়
· পর্যটন: ২০২৪ সালে, ভারতে ৯.৬৬ মিলিয়ন বিদেশী পর্যটক এসেছে, যা রেকর্ড। যার জেরে ২,৭৭,৮৪২ কোটি টাকা বৈদেশিক মুদ্রা আয় হয়েছে

মন্দির করিডোর এবং তীর্থস্থানগুলির পুনর্নির্মাণ

কাশী বিশ্বনাথ করিডোর, উত্তরপ্রদেশ · বারাণসীর প্রাচীন ঘাট, সরু গলি এবং মন্দিরের প্রবেশপথকে রূপান্তরিত করে পুনরুজ্জীবিত · প্রায় ৩৩৯ কোটি টাকা ব্যয়ে কাশী বিশ্বনাথ ধামের প্রথম ধাপটি ১৩ ডিসেম্বর, ২০২১ সালে উদ্বোধন হয়
মহাকাল লোক প্রকল্প উজ্জয়িনী, মধ্যপ্রদেশ বিশ্বমানের সুযোগ-সুবিধা এবং আধ্যাত্মিক পরিবেশ প্রদান
মা কামাখ্যা মন্দির, আসাম অবকাঠামো এবং তীর্থযাত্রীদের সুযোগ-সুবিধা বৃদ্ধি

রাম মন্দির, অযোধ্যা · ২০২০ সালের অগাস্টে রাম মন্দিরের ভূমিপুজো · ২০২৪ সালের ২২ জানুয়ারি মন্দিরর উদ্বোধন
কেদারনাথ মন্দির, উত্তরাখণ্ড আদি শঙ্করাচার্যের মূর্তি স্থাপন, যা সভ্যতার ঐক্যের প্রতীক এবং তীর্থস্থানের আধ্যাত্মিক তাৎপর্য বৃদ্ধি

তীর্থযাত্রার সংযোগ বৃদ্ধি

· চার ধাম হাইওয়ে প্রকল্পের কাজ চলছে। ২০২৪ সালের জুলাই পর্যন্ত, মোট ৮২৫ কিলোমিটার দৈর্ঘ্যের মধ্যে ৬১৬ কিলোমিটারের কাজ সম্পন্ন হয়েছে
· উত্তরাখণ্ডে হেমকুন্ড সাহিব রোপওয়ে প্রকল্পে ঢালাও বরাদ্দ
· উত্তরপ্রদেশ, অন্ধ্রপ্রদেশ, বিহার, গুজরাত, মধ্যপ্রদেশে বৌদ্ধ সার্কিট

ঐতিহ্যবাহী করিডোর এবং আইকনিক স্থানগুলি উন্নয়নের পাশাপাশি, মোদির নেতৃত্বাধীন সরকার ধর্মীয় বৈচিত্র্য সংরক্ষণ এবং প্রচারের জন্য একটি সামগ্রিক দৃষ্টিভঙ্গি গ্রহণ করছে। যা সম্প্রদায় পুনর্গঠন এবং স্থানীয় অর্থনীতি পুনরুজ্জীবিত করতে সাহায্য করছে।

আরও পড়ুন: জাদুঘরে শুরু হল মোদিকে নিয়ে বিশেষ প্রদর্শনী!

পর্যটন শিল্পে বৃদ্ধি ,বিদেশি পর্যটক টানে খরচ করেছে
২০২৩ ৮.৮৯ মিলিয়ন, ২০২৪ ৯.৬৬ মিলিয়ন। বিদেশি পর্যটক থেকে আয় হয়েছে,২০২৩ ২,৩১,৯২৭ কোটি, ২০২৪ ২,৭৭,৮৪২ কোটি। প্রযুক্তির মাধ্যমে ভারতের ঐতিহ্য সংরক্ষণ এবং প্রচারের জন্য সংস্কৃতি মন্ত্রক বেশ কয়েকটি পদক্ষেপ নিয়েছে। জ্ঞান ভারতম মিশনের অধীনে ৩৭টি প্রতিষ্ঠানের সহযোগিতায় ৩.৫ লক্ষ পাণ্ডুলিপি ডিজিটালাইজ করা হয়েছে। জাতীয় সাংস্কৃতিক অডিও-ভিজ্যুয়াল আর্কাইভ (NCAA) বিরল সাংস্কৃতিক অডিও-ভিজ্যুয়াল রেকর্ডিং সংরক্ষণ করে। দেশের শ্রেষ্ঠ নেতাদের সম্মাননা দিতেও গুরুত্বপূপ্ণ পদক্ষেপ নিয়েছে মোদি সরকার।

শ্রেষ্ঠ নেতাদের সম্মাননা
· ২০১৮ সালের ৩১ অক্টোবর, স্ট্যাচু অফ ইউনিটি
· ২০২২ সালের ৮ সেপ্টেম্বর, নেতাজি সুভাষচন্দ্র বোস মেমোরিয়াল
· ডক্টর বি.আর.আম্বেদকরের স্মৃতিতে পঞ্চতীর্থ
· ২০২৪ সালের ১২ মার্চ, কোচরাব আশ্রম

ভারতের বীরদের উত্তরাধিকারকে সম্মান জানাতে মোদি সরকার দীর্ঘদিন ধরে আটকে থাকা স্মৃতিস্তম্ভগুলিকে জাতীয় গর্বের শক্তিশালী প্রতীকে রূপান্তরিত করেছে।

· প্রধানমন্ত্রী সংগ্রহালয়
· ন্যাশনাল ওয়ার মেমোরিয়াল
· ন্যাশনাল পুলিশ মেমোরিয়াল
· জালিয়ানওয়ালাবাগ মেমোরিয়াল
· উপজাতীয় মুক্তিযোদ্ধা জাদুঘর
· ভারত মন্ডপম
· নতুন সংসদ ভবন

আধ্যাত্মিক ও সাংস্কৃতিক ঐতিহ্যের মধ্যে সেতুবন্ধন করেছে মোদি সরকার। যোগ, একটি প্রাচীন ভারতীয় অনুশীলন, যা এখন একটি বিশ্ব মঞ্চেও আলাদা স্থান পেয়েছে। ২০১৪ সালের ২৭শে সেপ্টেম্বর, প্রধানমন্ত্রী রাষ্ট্রপুঞ্জের সাধারণ অধিবেশনে ২১শে জুনকে আন্তর্জাতিক যোগ দিবস হিসেবে উৎসর্গ করার প্রস্তাব করেন। তারপর মোদির নেতৃত্বে ২০১৫ সালের ২১ জুন নয়াদিল্লির রাজপথে প্রথম আন্তর্জাতিক যোগ দিবস পালিত হয়। আয়ুর্বেদ ভারতকে সামগ্রিক স্বাস্থ্যসেবার জন্য একটি বিশ্বব্যাপী কেন্দ্র হিসেবে প্রতিষ্ঠিত করতে সাহায্য করছে। মোদির দৃষ্টিভঙ্গি এবং ঐতিহ্যবাহী জ্ঞান আয়ুর্বেদকে বিশ্বব্যাপীপ্রসারিত করছে এবং আধুনিক স্বাস্থ্যের প্রয়োজনে এটিকে একটি বিশ্বস্ত, প্রাচীন নিরাময় বিজ্ঞান হিসাবে প্রচার করছে। বছরের পর বছর ধরে, ভারত বিশ্ব ঐতিহ্য তালিকায় তার উপস্থিতি প্রসারিত করেছে।ইউনেস্কোর সম্ভাব্য তালিকায় ৬২টি জায়গা প্রধানমন্ত্রী নরেন্দ্র মোদির নেতৃত্বে, বিশ্ববাসী ভারতের জীবনযাত্রার প্রতি আরও বেশি আগ্রহ দেখাচ্ছে। আজ, ভারতের সমৃদ্ধ সংস্কৃতি শুধু ঘরেই নয় বিশ্বজুড়ে আলো ছড়িয়ে দিচ্ছে।

অন্য খবর দেখুন